stanford-oval/wikipedia huggingface dataset:
สงครามคอซอวอ
ช่วงสงคราม

ประเทศที่แยกตัวไปส่วนใหญ่จะมีปัญหาเนื่องจากชนเชื้อสายเซิร์บในประเทศไม่ต้องการแยกประเทศทำให้เกิดการปะทะในหลายพื้นที่ แต่ท้ายที่สุด โครเอเชีย สโลวีเนีย มาซิโดเนีย ก็สามารถแยกตัวได้สำเร็จและได้รับรองจากนานาชาติในการจัดตั้งรัฐบาลของตนเอง
บอสเนียและเฮอร์เซโกวีนาเองก็ต้องการแยกตัวออกไปเป็นประเทศใหม่ แต่ก็เป็นประเทศที่มีปัญหามากที่สุดเพราะชาวเซิร์บที่อยู่ในประเทศนั้นมีจำนวนมากกว่าประเทศอื่น ๆ จึงมีการรวมกำลังต่อต้านการแยกประเทศเพื่อจะเข้ารวมกับรัฐเซอร์เบีย ท้ายสุดปัญหาก็รุนแรงมากในช่วงปี พ.ศ. 2538 ซึ่งการต่อต้านและปะทะกันอย่างรุนแรงนั้นนำมาสู่การสังหารหมู่เพื่อฆ่าล้างเผ่าพันธุ์ จนสหประชาชาติต้องเข้ามาไกล่เกลี่ยและยุติศึก
มาถึงคราวของคอซอวอจะแยกตัวบ้างเพื่อไปรวมกับแอลเบเนีย ทางรัฐบาลเซิร์บไม่ยินยอม จึงทำการโจมตีและขับไล่ชาวมุสลิมเชื้อสายแอลเบเนียในคอซอวออย่างโหดร้ายทารุณ ในปี พ.ศ. 2542 ทำให้กองกำลังชาติพันธมิตรนำโดยเนโทและสหรัฐอเมริกาเข้ายับยั้ง โดยทำการโจมตียูโกสลาเวียทางอากาศอย่างหนักหน่วงเป็นเวลากว่า 90 วัน กดดันให้นายมีลอเชวิชยอมถอนทหาร และอนุญาตให้ผู้ลี้ภัยชาวมุสลิมเชื้อสายแอลเบเนียกลับเข้ามาตั้งถิ่นฐานใหม่ได้ โดยมีกองกำลังชาติพันธมิตรคุ้มครองจนกระทั่งปัจจุบัน แต่ปัญหาความรุนแรงในคอซอวอก็ยังไม่จบสิ้น แม้ว่านายมีลอเชวิชจะถูกจับกุม และตัดสินลงโทษโดยศาลโลกในฐานะอาชญากรสงครามแล้วก็ตาม การก่อวินาศกรรมในคอซอวอยังมีอยู่ต่อเนื่อง
หนังสืออ่านเพิ่ม

Bacevich & Cohen, Andrew J., Elliot A. (2001). War Over Kosovo: Politics and Strategy in a Global Age. Columbia University Press. สืบค้นเมื่อ 3 March 2013.
Daalder & O'Hanlon, Ivo H., Michel E. (2000). Winning Ugly: NATO's War to Save Kosovo. Brookings Institution Press. สืบค้นเมื่อ 13 March 2013.
Macdonald, Scott (2007). Propaganda and Information Warfare in the Twenty-First Century: Altered Images and Deception Operations. Routledge. สืบค้นเมื่อ 3 March 2013.
Mann, Michael (2005). The Dark Side of Democracy: Explaining Ethnic Cleansing. Cambridge University Press. สืบค้นเมื่อ 4 January 2013.
Mincheva & Gurr, Lyubov Grigorova, Ted Robert (2013). Crime-Terror Alliances and the State: Ethnonationalist and Islamist Challenges to Regional Security. Routledge. สืบค้นเมื่อ 27 February 2013.
Thomas, Nigel (2006). The Yugoslav Wars (2): Bosnia, Kosovo And Macedonia 1992–2001. Osprey Publishing. คลังข้อมูลเก่าเก็บจากแหล่งเดิมเมื่อ 2014-11-26. สืบค้นเมื่อ 12 June 2012.
แหล่งข้อมูลอื่น

Indictment of Milosevic United Nations
Video on Kosovo War from the Dean Peter Krogh Foreign Affairs Digital Archives
Text of Rambouillet Treaty – "Interim Agreement for Peace and Self-Government In Kosovo, Rambouillet, France – February 23, 1999," including Appendix B เก็บถาวร 2008-12-07 ที่ เวย์แบ็กแมชชีน University of Pittsburgh Jurist
Beginning of discussion (May 14, 1999 to June 8, 1999, specifically) of Appendix B of the Rambouillet Treaty on H-Diplo, the diplomatic history forum H-Net
Through My Eyes website เก็บถาวร 2013-11-10 ที่ เวย์แบ็กแมชชีน Imperial War Museum — Online Exhibition (Including images, videos and interviews with refugees from the war)
แหล่งข้อมูลอื่น > รายงาน

UNDER ORDERS: War Crimes in Kosovo Human Rights Watch
OSCE Kosovo Verification Mission ที่ เวย์แบ็กแมชชีน  (archived พฤศจิกายน 2, 2005). Organization for Security and Co-operation in Europe
Operation Allied Force NATO
Humanitarian law violations in Kosovo HRW (1998)
Abuses against Serbs and Roma in the new Kosovo HRW (1999)
The Ethnic Cleansing of Kosovo U.S. State Department
Ethnic Cleansing in Kosovo: An Accounting U.S. State Department
War and mortality in Kosovo, 1998 99: an epidemiological testimony เก็บถาวร 2005-04-16 ที่ Library of Congress Web Archives The Lancet (PDF)
Trebinje danas.com K. Mitrovica: Više od 100 povrijeđenih Srba, UNMIK policajaca i Kfora
แหล่งข้อมูลอื่น > สื่อ

War in Europe PBS Frontline
Kosovo fact files BBC News
Focus on Kosovo เก็บถาวร 2000-08-15 ที่ เวย์แบ็กแมชชีน CNN
แหล่งข้อมูลอื่น > แผนที่

Maps of Kosovo, Perry-Castañeda Library Map Collection
สงครามแค้นโจรสลัดไร้ชีพ

| สงครามแค้นโจรสลัดไร้ชีพ |
| --- | --- |
ใบปิดภาพยนตร์
กำกับ:   ยูวาคิม เรินนิง  เอสเพน แซนด์เบิร์ก 
บทภาพยนตร์: เจฟฟ์ นาธานสัน
เนื้อเรื่อง:   เจฟฟ์ นาธานสัน  เทอร์รี รอสซิออ 
สร้างจาก:   Pirates of the Caribbean โดย Walt Disney  Characters created โดย Ted Elliott Terry Rossio Stuart Beattie Jay Wolpert 
อำนวยการสร้าง: เจอร์รี บรัคไฮเมอร์
นักแสดงนำ:   จอห์นนี เดปป์  คาเบียร์ บาร์เดน  เบรนตัน ทเวทส์  คายา สโคเดลาริโอ  เควิน แม็คนัลลี่  เจฟฟรีย์ รัช 
กำกับภาพ: Paul Cameron
ตัดต่อ:   โรเจอร์ บาร์ตัน  ลีห์ โฟลซอม บอยด์ 
ดนตรีประกอบ: เจฟ ซาเนลลี
บริษัทผู้สร้าง:   วอลท์ ดิสนีย์ พิคเจอร์ส  Jerry Bruckheimer Films  
ผู้จัดจำหน่าย: Walt Disney StudiosMotion Pictures
วันฉาย:   11 พฤษภาคม ค.ศ. 2017 (2017-05-11)  เซี่ยงไฮ้   26 พฤษภาคม ค.ศ. 2017 (2017-05-26)  สหรัฐอเมริกา
ความยาว: 129 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 230 ล้านดอลลาร์สหรัฐ
ทำเงิน: 794.9 ล้านดอลลาร์สหรัฐ
ก่อนหน้านี้: ผจญภัยล่าสายน้ำอมฤตสุดขอบโลก
สงครามแค้นโจรสลัดไร้ชีพ (อังกฤษ: Pirates of the Caribbean: Dead Men Tell No Tales) เป็นภาพยนตร์แฟนตาซีโจรสลัดจากประเทศสหรัฐอเมริกา ออกฉายเมื่อ พ.ศ. 2560 เป็นภาคที่ 5 ของภาพยนตร์ชุดไพเรทส์ออฟเดอะแคริบเบียน และเป็นภาคต่อของผจญภัยล่าสายน้ำอมฤตสุดขอบโลก (2554) กำกับโดยยูวาคิม เรินนิง และเอสเพน แซนด์เบิร์ก เขียนบทโดยเจฟฟ์ นาธานสัน และอำนวยการสร้างโดย เจอร์รี บรัคไฮเมอร์ แสดงนำโดยจอห์นนี เดปป์, เควิน แม็คนัลลี่, เจฟฟรีย์ รัช
เรื่องย่อ

หลังจากกลับมาจาก "น้ำพุแห่งความเยาวน์วัย" กัปตันแจ็ก สแปร์โรว์ ต้องอยู่บนเรือรบเก่าๆที่จอดอยู่ที่อู่ต่อเรือร้าง และต้องพยายามกับการปลดปล่อย "แบล็กเพิร์ล" เรือคู่ใจที่ถูกขังไว้ในขวดแก้วมนตราของกัปตันทีช ซึ่งแจ็กก็พยายามปล้นธนาคาร เพื่อหาเงินมาจ่ายค่าจ้างลูกเรือ แต่ล้มเหลว ลูกเรือละทิ้งแจ็กไป และเขาก็ทิ้งเข็มทิศของเขาเอง เพื่อแลกกับรัมแค่ขวดเดียว
ในขณะเดียวกันที่เพื่อนรักเพื่อนแค้นอย่างกัปตันบาร์บอสซ่า กลับมีความเป็นอยู่ที่มั่งคั่งและรุ่งเรือง ส่วนเพื่อนรักอย่างกัปตันวิลเลี่ยม ก็ถูกจองจำด้วยคำสาปของฟลายอิ้งดัชท์แมน ล่องเรืออยู่ในทะเลตลอดกาล โดยเฮนรี่ลูกชายเขาพยายามค้นหาตรีศูลแห่งโพไซดอน เพื่อปลดปล่อยพ่อให้พ้นจากคำสาป แต่ในขณะที่อยู่บนเรือเอสเซ็กซ์ในฐานะทหารเรือราชนาวี เขาต้องพบเจอกับ "เอล มาทาดอร์ เดอ มาร์"  พร้อมกับเรือประจัญบานปีศาจ "ไซเรนท์ แมรี่" ที่ต้องคำสาปในสามเหลี่ยมปีศาจ
แครินา เด็กสาวผู้ถูกกล่าวหาว่าเป็นแม่มดได้เดินทางตามหาตรีศูลและตามหาพ่อของเธอเช่นกัน เธอพบกับเฮนรี่ที่ถูกจองจำข้อหากบฏ และได้ถูกจับกุมตัวพร้อมกับกัปตันแจ็ก เฮนรี่จึงไปว่าจ้าง "ลูกเรือแบล็กเพิร์ล" ให้มาช่วยทั้งสองคน
เมื่อแจ็กทิ้งเข็มทิศเพื่อแลกกับเหล้า กัปตันอามันโด ซาลาซาร์ พร้อมกับเรือประจัญบานแห่งราชนาวีสเปน "ไซเรนท์ แมรี่" ก็หลุดจากสามเหลี่ยมปีศาจในสภาพที่ต้องคำสาปจนขนพองสยองเกล้า สนองเจตนารมย์สุดท้ายของกัปตันซาลาซาร์ก่อนต้องคำสาป ว่าเขาจะกวาดล้างโจรสลัดและตามล่าแจ็กจนสุดขอบโลก
นักแสดง

จอห์นนี เดปป์ รับบท กัปตัน แจ็ก สแปร์โรว์
แอนโทนี่ เดอ ลา โทเร่ รับบท กัปตัน แจ็ค สแปร์โรว์ (วัยเด็ก)
คาเบียร์ บาร์เดน รับบท กัปตัน อามานโด ซาลาซ่า
เบรนตัน ทเวทส์ รับบท เฮนรี่ เทิร์นเนอร์
คายา สโคเดลาริโอ รับบท คาริน่า บาร์โบสซ่า
เจฟฟรีย์ รัช รับบท กัปตัน เฮคเตอร์ บาร์บอสซ่า
เควิน แม็คนัลลี่ รับบท โจชามี กิ๊บส์
โกลชิฟเตห์ ฟาราฮานี รับบท ชานซ่า
เดวิด เวนแฮม รับบท ลิวเทเนนท์ สการ์ฟิล์ด
สตีเฟน เกรแฮม รับบท สครัม
ออแลนโด บลูม รับบท กัปตัน วิล เทอร์เนอร์
มาร์ติน เคลบบา รับบท มาร์ตี้
เคียรา ไนต์ลีย์ รับบท เอลิซาเบ็ธ สวอนน์
แหล่งข้อมูลอื่น

เว็บไซต์ทางการ
สงครามแค้นโจรสลัดไร้ชีพ ที่อินเทอร์เน็ตมูวีเดตาเบส
สงครามแค้นโจรสลัดไร้ชีพ ที่บ็อกซ์ออฟฟิศโมโจ
สตับส์

| สตับส์ |
| --- | --- |
สตับส์ใน ค.ศ. 2006

นายกเทศมนตรีกิตติมศักดิ์แห่งทัลคีตนา รัฐอะแลสกา
ดำรงตำแหน่ง 18 กรกฎาคม ค.ศ. 1997 – 21 กรกฎาคม ค.ศ. 2017
 
ข้อมูลส่วนบุคคล
เกิด: 12 เมษายน ค.ศ. 1997(1997-04-12) ทัลคีตนา รัฐอะแลสกา สหรัฐ
เสียชีวิต: 21 กรกฎาคม ค.ศ. 2017(2017-07-21) (20 ปี) ทัลคีตนา รัฐอะแลสกา สหรัฐ

สตับส์ (อังกฤษ: Stubbs; 12 เมษายน ค.ศ. 1997 – 21 กรกฎาคม ค.ศ. 2017) เป็นแมวที่ดำรงตำแหน่งนายกเทศมนตรีกิตติมศักดิ์แห่งทัลคีตนา รัฐอะแลสกา ตั้งแต่วันที่ 18 กรกฎาคม ค.ศ. 1997 จนกระทั่งตายในวันที่ 21 กรกฎาคม ค.ศ. 2017
สตับส์ได้รับการกล่าวถึงว่า เป็นจุดดึงดูดนักท่องเที่ยว มีผู้ส่งบัตรและจดหมายมาหามากมาย และดึงดูดนักท่องเที่ยวผู้หวังว่าจะได้พบ "ท่านนายกเทศมนตรี" ราว 30 ถึง 40 คนต่อวัน (ส่วนใหญ่เป็นผู้แวะมาระหว่างเดินทางไปจุดหมายอื่นในรัฐอะแลสกา เช่นยอดเขาเดนาลี) ตำแหน่งนายกเทศมนตรีแห่งทัลคีตนาของสตับส์เป็นเพียงตำแหน่งกิตติมศักดิ์ เพราะเมืองทัลคีตนานี้เป็นเพียงพื้นที่ในประวัติศาสตร์
ทุกบ่าย สตับส์มักเดินไปยังภัตตาคารใกล้เคียงและดื่มน้ำเจือแคตนิปในแก้วไวน์ หรือแก้วมาร์การิตา
ผู้เขียนความเห็นรายหนึ่งให้แก่ Alaska Dispatch News ระบุว่าเรื่องราวทั้งหมดเป็นเท็จ และทัลคีตนาไม่มีนายกเทศมนตรีเป็นแมว สตับส์ตายลงในวันที่ 21 กรกฎาคม ค.ศ. 2017 อายุ 20 ปี
สตรอเบอรี่ชอร์ตเค้ก (ซีรีส์โทรทัศน์ พ.ศ. 2546)

| สตรอเบอรี่ชอร์ตเค้ก |
| --- | --- |
ประเภท: การ์ตูนทีวีแอนิเมชัน, E/I
สร้างโดย: American Greetings
พัฒนาโดย: DIC Entertainment (2546-2551)
ผู้ประพันธ์ดนตรีแก่นเรื่อง: Andy Street, Judy Rothman Rofe
ดนตรีแก่นเรื่องเปิด: Straw Buh-buh-buh-buh-berry Shortcake (ช่วงเปิด)
ดนตรีแก่นเรื่องปิด: Straw Buh-buh-buh-buh-berry Shortcake (ช่วงปิด)
ผู้ประพันธ์เพลง: Andy Street, Judy Rothman Rofe, Nick Brown, Sandy Powell
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 4
จำนวนตอน: 44
การผลิต
ผู้อำนวยการผลิต: Andy Heyward Michael Maliani Kathy McConaughy Mike Brown
ผู้อำนวยการสร้าง: Karren Brown
ความยาวตอน: 22 นาที
บริษัทผู้ผลิต: DIC Entertainment
ออกอากาศ
เครือข่าย: First-run syndication (2546–2549) CBS (2550–2551)
ออกอากาศ: 11 มีนาคม ค.ศ. 2003 (2003-03-11) – 11 กันยายน ค.ศ. 2008 (2008-09-11)
การแสดงที่เกี่ยวข้อง
สตรอเบอรี่ชอร์ตเค้ก ผจญภัยในเบอร์รี่บิตตี้แลนด์
สตรอเบอรี่ชอร์ตเค้ก (อังกฤษ: Strawberry Shortcake) เป็นการ์ตูนของสหรัฐอเมริกา ฉายตอนแรกเมื่อวันที่ 11 มีนาคม พ.ศ. 2546 ถึงวันที่ 11 กันยายน พ.ศ. 2551
ตัวละคร

สตรอเบอรี่ ชอร์ตเค้ก (อังกฤษ: Strawberry Shortcake)
Orange Blossom
Lemon Meringue
Blueberry Muffin
Raspberry Torte
Plum Pudding
Huckleberry Pie
Apple Dumpling
ดูเพิ่ม

สตรอเบอรี่ชอร์ตเค้ก ผจญภัยในเบอร์รี่บิตตี้แลนด์
สตรอว์เบอร์รีบับเบิลกัม

2024 เพลงโดยจัสติน ทิมเบอร์เลค
| "สตรอว์เบอร์รี บับเบิลกัม"> เพลงโดยจัสติน ทิมเบอร์เลค.จากอัลบั้มเดอะทเวนตีทเวนตีเอกซ์พีเรียนซ์ |
| --- | --- |
บันทึกเสียง: มิถุนายน 2012; Larrabee Studios (North Hollywood)
แนวเพลง:  ป็อป  อาร์แอนด์บี  โซล 
ความยาว: 7:59
ค่ายเพลง: อาร์ซีเอ
ผู้ประพันธ์เพลง:  จัสติน ทิมเบอร์เลค  ทิโมที มอสลีย์  เจอโรม "เจ-รอค" ฮาร์มอน  James Fauntleroy 
โปรดิวเซอร์:  ทิมบาแลนด์  จัสติน ทิมเบอร์เลค  เจอโรม "เจ-รอค" ฮาร์มอน 
สตรอว์เบอร์รี บับเบิลกัม (อังกฤษ: Strawberry Bubblegum) เป็นเพลงที่บันทึกเสียงโดยนักร้อง-นักประพันธ์เพลงชาวอเมริกัน จัสติน ทิมเบอร์เลค จากสตูดิโอส์อัลบั้มที่ 3 ของเขา The 20/20 Experience (2013) ประพันธ์และผลิตโดย ทิมเบอร์เลค, ทิโมที "ทิมบาแลนด์" มอสลีย์, และเจอโรม "เจ-รอค" ฮาร์มอน พร้อมด้วยประพันธ์เพิ่มเติมโดย James Fauntleroy
สตรอว์เบอร์รี บับเบิลกัม เป็นเพลงแนว ป็อป ,อาร์แอนด์บี และโซล ในดนตรีจังหวะกลาง ที่มีองค์ประกอบของดนตรีอิเล็กทรอนิกส์แดนซ์ และดนตรีแอมเบียนต์ โครงสร้างของเพลงได้รับการเปรียบเทียบกับผลงานของนักดนตรี เช่น แบร์รี ไวต์ ,พรินซ์ และสตีวี วันเดอร์
นักวิจารณ์เพลงถูกแบ่งออกใน "Strawberry Bubblegum" ในการผลิตเพลงนี้ได้รับการยกย่องโดยทั่วไป แต่เนื้อเพลงถูกวิพากษ์วิจารณ์ว่าเป็นสำนวนจำเจ
การประพันธ์และผลิต

"Strawberry Bubblegum" ถูกประพันธ์คำร้องและผลิตโดย จัสติน ทิมเบอร์เลค, ทิโมที "ทิมบาแลนด์" มอสลีย์, เจอโรม "เจ-รอค" ฮาร์มอน และ James Fauntleroy ผลิตโดย ทิมบาแลนด์ ,ทิมเบอร์เลค และฮาร์มอนทิมเบอร์เลค ได้เรียบเรียงและผลิตเสียงร้องของเขา ซึ่งได้รับการบันทึกเสียงไว้ที่ Larabee Studios ที่ North Hollywood, California
ชาร์ต

| ชาร์ต (2013) | อันดับ สูงสุด |
| --- | --- |
France (SNEP): 172
South Korea Gaon International Chart: 22
UK Singles (Official Charts Company): 193
UK Hip Hop/R&B (OCC): 34
US Bubbling Under Hot 100 Singles (Billboard): 6
US Hot R&B/Hip-Hop Songs (Billboard): 38
สตอรีไลน์

นิยมใช้กระดานดำเป็นฉากแล้วติดเรื่องราวลงไปประกอบการสอนแบบสตอรีไลน์
สตอรีไลน์ (อังกฤษ: Storyline) หมายถึง การใช้เรื่องราวที่สร้างขึ้นมาดำเนินเรื่องโดยอาศัยเส้นทางการดำเนินเรื่อง เพื่อกระตุ้นให้ผู้เรียนเกิดจินตนาการ ความคิดสร้างสรรค์และมโนทัศน์ต่างๆ โดยผู้เรียนและผู้สอนร่วมกันกำหนดฉาก ตัวละคร แนวทางการดำเนินเรื่องอย่างเป็นลำดับขั้นตอน เป็นรูปแบบการจัดการเรียนการสอนที่คิดค้นขึ้นโดย สตีฟ เบลล์และแซลเลอร์ ฮาร์กเนส ซึ่งเป็นนักการศึกษาชาวสกอตแลนด์ โดยเริ่มต้นจากการนำไปใช้ในระดับชั้นประถมศึกษาเป็นระดับชั้นแรก สำหรับวิธีการนี้เข้ามาในประเทศไทยเมื่อคราวสตีฟ เบลล์เดินทางมาถ่ายทอดแนวคิดนี้ ณ คณะครุศาสตร์ จุฬาลงกรณ์มหาวิทยาลัย หลักสำคัญในการจัดการเรียนการสอนในรูปแบบสตอรีไลน์คือต้องมีคำถามสำคัญ และองค์ประกอบหลักของสตอรีไลน์ 4 ประการ คือ ฉาก ตัวละคร วิถีชีวิตและเหตุการณ์สำคัญ ซึ่งวิธีการสอนนี้เปิดโอกาสให้ผู้เรียนเกิดจินตนาการ ได้ลงมือปฏิบัติจริงและมีความคิดสร้างสรรค์ และเป็นการเน้นผู้เรียนเป็นสำคัญอีกด้วย ในปัจจุบันนี้รูปแบบการสอนสตอรีไลน์แพร่หลายอยู่ในสกอตแลนด์ สหรัฐอเมริกา กลุ่มประเทศสแกนดิเนเวีย เนเธอร์แลนด์ ฮ่องกง สิงคโปร์ ลิทัวเนีย กรีซ ตุรกี โปรตุเกสและประเทศไทย
รายการอ้างอิง

↑  อรทัย มูลคำและสุวิทย์ มูลคำ. (2545). CHILD CENTERED: STORYLINE METHOD: การบูรณาการหลักสูตรและการเรียนการสอนโดยเน้นผู้เรียนเป็นสำคัญ เล่ม 2. กรุงเทพ : จุฬาลงกรณ์มหาวิทยาลัย.
↑  อลิศรา ชูชาติและอรรถพล อนันตวรสกุล.  การออกแบบการเรียนการสอนแบบบูรณาการด้วยรูปแบบกิจกรรม : เอกสารประกอบการสอนรายวิชาการออกแบบและการจัดการเรียนการสอน. กรุงเทพ : จุฬาลงกรณ์มหาวิทยาลัย. (อัดสำเนา)
↑  วลัย พานิช. (2545). การสอนด้วยวิธี storyline. ในอรรถพล อนันตวรสกุล (บรรณาธิการ). การจัดกิจกรรมการเรียนการสอนด้วยวิธี Storyline. กรุงเทพ : จุฬาลงกรณ์มหาวิทยาลัย.
รายชื่อตัวละครในแฟรนไชส์มาริโอ

รายชื่อตัวละครทั้งหมดในแฟรนไชส์มาริโอมาจากแฟรนไชส์มาริโอมีดังนี้
ตัวละครเอก > มาริโอ

บทความหลัก: มาริโอ
มาริโอ  (ญี่ปุ่น: マリオ; โรมาจิ:  Mario) เป็นตัวละครจากวิดีโอเกมและการ์ตูนมาริโอ และเป็นสัญลักษณ์ของบริษัทเกมนินเทนโด สร้างโดยนักออกแบบวิดีโอเกมชื่อ ชิเงรุ มิยาโมโตะ หลังจากได้เป็นสัญลักษณ์นำโชคให้กับบริษัทและเป็นตัวเอกของเกมชุดแล้ว มาริโอได้ปรากฏตัวในวิดีโอเกมต่าง ๆ กว่า 200 เกม มาริโอถูกออกแบบให้เป็นช่างประปาชาวอิตาลีร่างอ้วนเตี้ย เสื้อและหมวกสีแดง อาศัยอยู่ในอาณาจักรเห็ด มีภารกิจคือการช่วยชีวิตเจ้าหญิงพีชจากวายร้ายชื่อคุปปะ มาริโอมีน้องชายชื่อ ลุยจิ
ตัวละครเอก > ลุยจิ

บทความหลัก: ลุยจิ
ลุยจิ  (อังกฤษ: Luigi, ญี่ปุ่น: ルイージ; โรมาจิ: Ruījī) หรือ หลุยส์ เป็นตัวละครจากเกมมาริโอ้ ลุยจิเป็นน้องชายของมาริโอ้และในเนื้อเรื่อง ทั้งคู่ต่างร่วมมือกันเพื่อช่วยเจ้าหญิงพีชให้รอดพ้นจากการลักพาตัวของคุปปะ
นอกจากนี้ เขายังมีบทบาทในการไล่ล่าผีจากแมนชั่นหรือโรงแรมที่เขาซื้ออยู่อีกด้วยในเกมลุยจิแมนชั่น ลักษณะพิเศษของลุยจิ คือ มีขากรรไกรเป็นวงรี มีความสูง 170 ซม.[ต้องการอ้างอิง] หนัก 68 กม.[ต้องการอ้างอิง] มีความสูงกว่ามาริโอ้มากเมื่อยืนเทียบกัน กับผอมกว่ามาริโอ้ สีชุดและหมวกเป็นสีเขียว
ตัวละครเอก > เจ้าหญิงพีช

บทความหลัก: เจ้าหญิงพีช
เจ้าหญิงพีช  (ญี่ปุ่น: Princess Peach; โรมาจิ: ピーチ姫; ทับศัพท์: Pīchi-hime) เป็นตัวละครที่เริ่มปรากฏตัวตั้งแต่เกมซูเปอร์มาริโอบราเธอร์สเป็นเจ้าหญิงแห่งอาณาจักรเห็ด  (อังกฤษ: Mushroom Kingdom) เป็นเจ้าหญิงที่โด่งดังที่สุดในบรรดาเจ้าหญิงทั้งหมดในเกมมาริโอมักจะโดนคุปปะลักพาตัวไปปราสาทของเขาบ่อยและทุกครั้งมาริโอจะนำเจ้าหญิงพีชกลับปราสาทได้เสมอ มีทหารชื่อว่าคิโนะปิโอะ ลักษณะเด่นคือ ผมสีทอง สวมมงกุฎเล็กๆ ใส่ชุดเดรสสีชมพูอันเป็นเอกลักษณ์ของเจ้าตัว ในเกมซุปเปอร์มาริโอ้ทรีดีเวิลด์ ได้เผยว่าเดรสของพีช สามารถเปลี่ยนสีได้ตามไอเท็มที่เก็บเช่นเดียวกับมาริโอ้ และมักพกร่มไว้เสมอ
ตัวละครเอก > คิโนะปิโอะ

บทความหลัก: คิโนะปิโอะ
คิโนะปิโอะเป็นเห็ด ผู้ซึ่งเป็นทหารของอาณาจักรเห็ด คิโนะปิโอะไม่ใช่ตัวละครที่มีอยู่ตัวเดียวจากที่สังเกตว่าคิโนะปิโอะมีหลายตัวในอาณาจักรเห็ด และเป็นตัวละครเดียวที่เป็นคนส่งข่าวให้กับมาริโอกับลุยจิ ว่าเจ้าหญิงถูกลักพาตัวไป เพราะคิโนะปิโอะไม่สามารถปกป้องเจ้าหญิงจากคุปปะได้นั่นเอง ลักษณะเด่นคือ หัวทรงเห็ด ตัวค่อนไปทางเตี้ย และหัวทรงเห็ดก็มีรูปร่างแตกต่างกันไปตามหน้าที่หรือเพศของตัวละคร
ตัวละครเอก > ยอชชี

บทความหลัก: ยอชชี
ยอชชี  (ญี่ปุ่น: ヨッシー; โรมาจิ: Yosshī) เป็นไดโนเสาร์ตัวเขียวที่เลี้ยงดูมาริโอตั้งแต่ยังเป็นทารกขณะที่เลี้ยงดูมาริโออยู่นั้นก็มีคาเมคมาขัดขวางยอชชีเพื่อเอาตัวมาริโอไปที่ปราสาทของเขาแต่ก็ไม่สำเร็จ มีบทบาทในเกมหลายภาค แต่ส่วนใหญ่บทบาทจะให้มาริโอ้ขี่หลังตลอด กับสามารถยืดลิ้นเพื่อปีนป่าย หรือกินไอเท็มและศัตรูได้
ตัวละครเอก > ดองกีคอง

บทความหลัก: ดองกีคอง (ตัวละคร)
ดองกีคอง  (ญี่ปุ่น: ドンキーコング; โรมาจิ:  Donkī Kongu) เป็นคิงคองที่อาศัยอยู่ในบ้านต้นไม้ มีเพื่อนสนิทชื่อดิดดี้ คอง เป็นลิงแมงมุมใส่หมวกแก๊ปสีแดงซึ่งผนึกไว้โลโก้นินเท็นโด เป็นศัตรูของมาริโอและคิง เครูล ดองกีคองถูกสร้างขึ้นมาโดยชิเงะรุ มิยะโมะโตะ ลักษณะคือคิงคองสีน้ำตาลสวมเน็คไทสีแดง รักการตีกลองและกล้วยเป็นชีวิตจิตใจ จอมพลังเน้นชก กับทุบ ในเกมซีรีส์ของตัวเอง ดองกีคองต้องต่อสู้กับผู้ที่มารุกรานเกาะที่เขาอยู่ประจำ
ตัวละครที่สนับสนุนต่อฮีโร่ > เบบี้ลูม่า

เบบี้ลูม่า  (ญี่ปุ่น: ベビィチコ; โรมาจิ: Baby Chiko) เป็นตัวละครที่คล้ายกับไอเทมในเกมมาริโอมาก อาศัยอยู่กับโรซาลินา ลักษณะเป็นดาวห้าแฉก มีหลากหลายสีสัน สามารถแปรงกายตัวเองเป็นกระต่าย หรือตัวปล่อยรูปทรงดาวห้าแฉกให้มาริโอ้บินไปพื้นที่ถัดไปได้ และบางตัวหากเก็บเศษดาวจนครบ จะแปลงกายเป็นดาวเคราะห์เอง หรือแปลงกายเป็นกาแล็คซี่ได้ มีบทบาทมากในซุปเปอร์มาริโอ้กาแล็คซี่และซุปเปอร์มาริโอ้กาแล็คซี่ทู
ตัวละครที่สนับสนุนต่อฮีโร่ > โรซาลินา

เป็นเทพธิดาตัวละครที่อยู่ในจักรวาลมาริโอ้ ปรากฏตัวครั้งแรกในช่วงยุคที่อาณาจักรเห็ดโดนยึดครองโดย Dr.Armageddon เมื่อปี ค.ศ.2007 เธอเป็นบุคคลที่มีพลังมหาศาลในเรื่องจักรวาลและกาลเวลา สามารถปกป้องจักรวาลจากเหล่าจลาจลที่มีจำนวนเป็นร้อยๆ ตัวได้ และเป็นแม่ของลูม่าโดยไม่ได้ตั้งใจ จนทำให้มีคนรู้จักเธอในปัจจุบัน ลักษณะคือสาวผมทอง เป๋ผมไปด้านขวา มงกุฎสีเงิน สวมเดรสสีเขียวน้ำทะเล มียานพาหนะประจำตัวคือหอดูดาวแห่งดาวหาง (Comet Observatory) ยานที่สามารถท่องไปได้ทั่วจักรวาล สามารถควบคุมยานได้ดั่งใจ หลังเกมซุปเปอร์มาริโอ้กาแล็คซี่ทู เธอก็ค่อยๆมีบทบาทมากขึ้นในเกมช่วงหลังๆ
ตัวละครที่สนับสนุนต่อฮีโร่ > เจ้าหญิงเดซี่

เจ้าหญิงเดซี่  (ญี่ปุ่น: Princess Daisy; โรมาจิ: デイジー姫; ทับศัพท์: Deiji-hime) เป็นตัวละครเจ้าหญิงอีกคนในแฟรนไชส์มาริโอ เธออาศัยอยู่ในซาราซาแลนด์ และถูกเอเลี่ยนที่มีชื่อว่า ทาทังก้า ลักพาตัวไป ลักษณะคือสาวผมส้ม สวมเดรสสีเหลือง นิสัยร่าเริงกว่าเจ้าหญิงพีช แต่เธอไม่ค่อยมีบทบาทสำคัญในการพจญภัยเท่าไหร่ ส่วนใหญ่มีบทบาทในซีรีส์มาริโอ้ปาร์ตี้ มาริโอ้คาร์ท และมาริโอ้เกมแนวกีฬาต่างๆมากกว่า (อาจเพราะบุคลิกเจ้าตัวที่ค่อนข้างร่าเริงเวลา)
ตัวละครที่สนับสนุนต่อฮีโร่ > ศาสตราจารย์ อี แกดด์

ศาสตราจารย์ อี แกดด์ หรือ ศาสตราจารย์ เอลวิน แกดด์  (อังกฤษ: Professor Elvin Gadd;ญี่ปุ่น: Professor Oya Mā; โรมาจิ: オヤ・マー博士; ทับศัพท์: Oya Mā Hakase) เป็นนักวิทยาศาสตร์ที่ช่วยลุยจิหามาริโอโดยการให้ลุยจิด้วย พอลเตอร์กัส 3000 (อังกฤษ: Poltergust 3000) ซึ่งเป็นเครื่องดูดฝุ่นทรงพลังที่ดูดผีได้ ปรากฏตัวครั้งแรกในเกมลุยจิแมนชั่น นอกจากนี้ เขายังประดิษฐ์พู่กันกรู้ป (Goop) และอุปกรณ์ฉีดน้ำ F.L.U.D.D ในเกมซุปเปอร์มาริโอซันไชน์อีกด้วย
ตัวละครที่สนับสนุนต่อฮีโร่ > ปิแอนต้า

ปิแอนต้า (อังกฤษ: Pianta; ญี่ปุ่น: Monte;โรมาจิ: モンテ) เป็นมนุษย์หัวต้นมะพล้าว มีจมูกที่ใหญ่และมีหลายสี สวมชุดออกไปทางชาวเกาะ มีบทบาทมากในซุปเปอร์มาริโอ ซันไชน์ ในฐานะชาวเกาะของไอซ์เล่ เดฟิโน่ เป็นตัวละครที่ช่วยอุ้มมาริโอเพื่อขว้างไปอีกฝั่งได้ ส่วนใหญ่ในแฟรนไชล์มาริโอมักพบพวกเขาได้ทั่วไปนอกเหนือจากภาคซุปเปอร์มาริโอ ซันไชน์ โดยจะปรากฏตามด่านที่มีสภาพแวดล้อมเป็นทะเล หรือสภาพแวดล้อมที่อยู่ในเกาะ อันเป็นสัญลักษณ์ว่าพวกเขาเป็นชาวทะเล
ตัวละครที่สนับสนุนต่อฮีโร่ > พอลลีน

พอลลีน เดิมเป็นตัวละครหลักในเกมมาริโอ้ประทะดองกี้คอง แต่หลังจากเกมซูเปอร์มาริโอบราเธอส์ บทบาทเธอก็หายไปในระยะหนึ่ง จนกระทั่งภาคซูเปอร์มาริโอ โอดิสซี่ เธอก็ได้ปรากฎตัวอีกครั้งในฐานะนักร้องคนหนึ่งในเมืองนิวดองซิตี้
ตัวละครที่เป็นศัตรูต่อฮีโร่ > คุปปะ

บทความหลัก: คุปปะ
คุปปะ (ญี่ปุ่น: 大魔王クッパ; โรมาจิ:  Daimaō Kuppa) เป็นราชาคุปปะและศัตรูของมาริโอที่ปรากฏตัวให้เห็นมากที่สุดและมาริโอมักจะชนะคุปปะและเอาเจ้าหญิงพีชกลับมาที่ปราสาทได้เสมอ ลักษณะคือกระดองเต่าสีเขียวมีหนามเหล็ก ตัวสีเหลือง ผมสีแดง สามารถพ่นไฟได้เหมือนมังกร เขาเป็นวายร้ายที่บางครั้งจะกลับใจเป็นคนดีบ้างหากจำเป็น หรือปราสาทของเขาเกิดมีวายร้ายตัวใหม่เข้ามาแทนที่เขา(ดังที่เคยทำในเกมซุปเปอร์มาริโอ้อาร์พีจี)
ตัวละครที่เป็นศัตรูต่อฮีโร่ > คุปปะ จูเนียร์

คุปปะ จูเนียร์ (อังกฤษ: Bowser Jr.;ญี่ปุ่น: クッパＪｒ.; โรมาจิ: Kuppa Junia) เป็นลูกของคุปปะช่วยพ่อจัดการมาริโอแต่ก็โดนมาริโอล้มตัวเองได้ทุกครั้ง ลักษณะเหมือนกับพ่อตัวเองยังกะแกละ แต่มักใส่ผ้าคาดปากไว้เสมอ นิสัยใจดีกว่าคนพ่อนิดเดียว กับมีบทบาทเป็นตัวป่วนมากกว่า เขาค่อนข้างชอบประดิษฐ์หุ่นยนต์หรือยานพาหนะไว้สำหรับสู้กับมาริโอ้ แต่ส่วนใหญ่จะพังไม่เป็นท่า เขามีบทบาทมากที่สุดคือเกมซุปเปอร์มาริโอ้ซันไชน์ ที่เขาปลอมตัวเป็นชาโดว์ มาริโอ้เพื่อใส่ร้ายมาริโอ้ กับวางแผนลักพาตัวเจ้าหญิงพีชไปให้พ่อ  มักเรียกเจ้าหญิงพีชว่า "แม่"
ตัวละครที่เป็นศัตรูต่อฮีโร่ > คุริโบ

บทความหลัก: คุริโบ
คุริโบ หรือ กูมบา (อังกฤษ: Goomba;ญี่ปุ่น: クリボー; โรมาจิ:  Kuribō) หมายความว่ามนุษย์เกาลัดในภาษาไทยเป็นศัตรูที่ออกตัวแรกในเกมและสามารถจัดการด้วยการเหยียบบนหัว เป็นทหารระดับล่างสุดของคุปป้า และมีจำนวนมากที่สุด
ตัวละครที่เป็นศัตรูต่อฮีโร่ > คุปปะ

บทความหลัก: คุปปะ
คุปปะ(อังกฤษ: Koopa) เต่าตัวสีเหลืองกระดองสีเขียว เป็นศัตรูตัวที่สองของเกมที่ทำหน้าที่ขัดขวางมาริโอ้ ในภาคซุปเปอร์มาริโอ้บราเธอร์ส เป็นศัตรูตัวเดียวที่กำจัดด้วยการเหยียบบนหัวไม่ได้ นอกจากยิงไฟ หรือตกเหวเอง โดยหากมาริโอ้เหยียบกระดอง คุปปะจะหดตัวเข้ากระดอง และหากเหยียบอีกครั้ง ถ้าไม่มีเหว หรือมีสิ่งกีดขวาง คุปปะจะสะท้อนไปมาเรื่อยๆ มีบทบาทมากในแฟรนไชล์มาริโอ โดยเป็นทั้งมิตรและศัตรู นอกจากนี้ กระดองของคุปปะ ยังเป็นไอเท็มของมาริโอ้คาร์ทซีรีส์อีกด้วย คุปปะมีหลายหน้าที่ นอกจากเดินไปมาเพื่อขัดขวางมาริโอ้แล้ว ยังมีหน้าที่บิน ขว้างฆ้อน หรือขว้างบูมเมอร์แรงได้อีกด้วย
ตัวละครที่เป็นศัตรูต่อฮีโร่ > คาเม็ก

คาเม็ก (อังกฤษ: Kamek;ญี่ปุ่น: カメック; โรมาจิ: Kamekku) เป็นจอมเวทย์คุปปะที่เคยที่จะลักพาตัวมาริโอกับลุยจิแต่ไม่สำเร็จเพราะว่ายอชชีไม่ปล่อยพวกเขาออกจากหลังของยอชชีเลย คาเม็กเคยเป็นผู้ปกครองของคุปปะเมื่อคุปปะยังเป็นเด็กทารก (อาจจะคล้ายคุปปะ จูเนียร์ที่เป็นลูกของเขา) ลักษณะคือสวมชุดจอมเวทย์สีฟ้า(หรือสีม่วง)กับใส่แว่นตลอดเวลา เน้นยิงไฟ นอกจากนี้คาเมคยังมีทัพจอมเวทย์เป็นของตัวเองอีกด้วย
ตัวละครที่เป็นศัตรูต่อฮีโร่ > ฟาวฟุล

ฟาวฟุล (ญี่ปุ่น: ゲラコビッツ; โรมาจิ:  Gerakobittsu) เป็นศัตรู (อีกคน) ของมาริโอตอนที่เขาปรากฏครั้งแรกเขาได้เป็นเพื่อนสนิทของแค็คเล็ตต้าและได้ช่วยแค็คเล็ตต้าลักพาตัวเจ้าหญิงพีชแต่พอรู้ว่าเจ้าหญิงคนนั้นคือเบอร์โดก็ตกใจมากและโดนมาริโอและลุยจิอัดจนน้วมฟาวฟุลเห็นแค็คเล็ตต้าบาดเจ็บมากเลยให้แค็คเล็ตต้าเข้าปากคุปปะเพื่อเข้าสิงแล้วฟื้นตัว และลักพาตัวเจ้าหญิงตัวจริงสำเร็จแต่ก็ได้ไม่นานก็โดนมาริโอและลุยจิอัดจนน้วมและแค็คเล็ตต้าโดนฆ่า
ตัวละครที่เป็นศัตรูต่อฮีโร่ > โคกุปปะ

บทความหลัก: โคกุปปะ
โคกุปปะ (อังกฤษ: Koopalings;ญี่ปุ่น: コクッパ; โรมาจิ:  Kokuppa) หรือ ลูกน้องคุปปะ (อังกฤษ: Bowser minions;ญี่ปุ่น: クッパの手下; โรมาจิ: Kuppa no Teshita) เป็นชื่อของกลุ่มของคุปปะวัยเด็ก ซึ่งมีสมาชิกดังนี้ เลมมี่ เวนดี้ มอร์ทอน แลรี่ อิ๊กกี้ ลัดวิก และรอย มีบทบาทเป็นบอสประจำด่านในซีรีส์มาริโอ้ และบ่อยครั้งมักโง่เผยจุดอ่อนตัวเอง ให้มาริโอ้จัดการทุกที ฝีมือค่อนข้างดี(แต่ไม่เท่าคุปปะ)
ตัวละครที่เป็นศัตรูต่อฮีโร่ > ทาทังกะ

ทาทังกะ (อังกฤษ: Tatanga)เป็นมนุษย์ต่างดาวที่ไปเคยลักพาตัวเจ้าหญิงเดซี่ไป
ตัวละครที่เป็นศัตรูต่อฮีโร่ > วาร์ท

วาร์ท (อังกฤษ: Wart;ญี่ปุ่น: マム; โรมาจิ: Mamū) เป็นราชากบและบอสในเกมซูเปอร์มาริโอบราเธอร์ส 2
ตัวละครที่เป็นศัตรูต่อฮีโร่ > วาริโอ

บทความหลัก: วาริโอ
วาริโอ (อังกฤษ: Wario;ญี่ปุ่น: ワリオ) เดิมที่แล้วเป็นสมาชิกในหมู่บ้านยักษ์ ผู้ที่รักการหาสมบัติ แต่ครั้งนึงได้เข้าไปในอาณาจักรเห็ดในช่วงมาริโอกำลังโด่งดังมีชื่อเสียง จึงรู้สึกอิจฉา และปลอมตัวเป็นมาริโอ แต่ด้วยความโง่ดันไปใช้สัญลักษณ์ตัว M กลับหัว ทำให้กลายเป็นตัว W จึงถูกจับได้ จึงแค้นหนัก เลยไปขโมยเหรียญตราทั้ง 6 ที่ปกป้องปราสาทแล้วเข้ายึดครองพร้อมกับนำเอาความสามารถของเหรียญมาใช้ด้วย มาริโอจึงต้องไปตามเก็บเหรียญพวกนั้นคืนมา และเข้าไปยึดปราสาทคืนมาได้ จากนั้นก็โดนขับไล่ออกจากเมืองไปเป็นนักล่าสมบัติแบบเดิม แต่เกิดไปเจอกับขุมสมบัติมหาศาลเข้า เลยรวยและสร้างปราสาทของตัวเองไว้ที่นอกเมือง แต่ก็ยังคงรามรังควานมาริโออยู่เนือง ๆ ปรากฏตัวครั้งแรกในเกม ซูเปอร์มาริโอแลนด์ 2: 6 โกลเดนคอยน์ส ลักษณะคือสวมเสื้อกับหมวกสีเหลือง(หรือบางทีก็สวมชุดนักซิ่ง) ขอบตาคล้ำ หน้าตาขี้เหล่กว่ามาริโอ้ ส่วนใหญ่บทบาทในเกมเป็นตัวป่วน วางแผนสารพัด และส่วนใหญ่มักจะโดนเสียเอง